Klominas
Klominas (lenk. Kłomino), anksčiau buvo žinomas kaip Grubekas arba Grobekas (lenk. Gródek), iki 1945 m. – Vestvalenhofas (vok. Westwalenhof) – apleista gyvenvietė Lenkijoje, 12 km nutolusi nuo Borne Sulinovo (Vakarų Pamario vaivadija). Tai dalinai sunaikintas karinis miestelis, kurį 1992 m. apleido išvesta tarybinė armija. Nuo 1993 m. valdomas Borne Sulinovo administracijos. Oficialaus gyvenvietės statuso neturi. Laikomas vieninteliu Lenkijos miestu-vaiduokliu.